**

РЕПУБЛИКА СРБИЈА

НАРОДНА СКУПШТИНА

Одбор за спољне послове

1. Број: 06-2/129-23

16. јун 2023. године

Б е о г р а д

**З А П И С Н И К**

**СА 15. СЕДНИЦE ОДБОРА ЗА СПОЉНЕ ПОСЛОВЕ**

**НАРОДНЕ СКУПШТИНЕ РЕПУБЛИКЕ СРБИЈЕ,**

**ОДРЖАНЕ 15. ЈУНА 2023. ГОДИНЕ**

Седница је почела у 12,01 часова.

Седницом је председавао Борко Стефановић, председник Одбора.

Седници су присуствовали следећи чланови Одбора: Марина Рагуш, Немања Јоксимовић, Биљана Пантић Пиља, Дубравка Филиповски, Драгиња Влк, Ђорђе Комленски, Дуња Симоновић Братић и Елвира Ковач .

Седници Одбора су присуствовали заменици чланова Одбора: Золтан Дани, Борисав Ковачевић и Предраг Марсенић.

Седници нису присуствовали чланови Одбора: Наташа Јовановић, Угљеша Марковић, Ненад Томашевић, Хаџи Милорад Стошић, Ђорђе Микетић Небојша Новаковић, Стефан Јовановић и Усаме Зукорлић.

Председник Одбора предложио је допуну дневног реда новом тачком:

**1.**  **Иницијативе за посете:**

**1.7. Позив председнику Народне скупштине др Владимиру Орлићу за билатералну посету Исламској Републици Иран, 23-25. јула 2023. године;**

Одбор је једногласно (*са 9 гласова ЗА*) усвојио следећи допуњени дневни ред:

**1. Иницијативе за посете**

* 1. Позив за учешће на округлом столу о Парламентима и правима жена: Спровођење Конвенције о елиминисању свих облика дискриминације жена, остваривање Универзалне декларације о људским правима за све, у Женеви, Швајцарска, 22. јун 2023. године;
  2. Позив за учешће на седници посвећеној годишњици Међународног дана парламентаризма, Лисабон, Португалија, 29-30. јуна 2023. године;
  3. Позив за званичну посету председника Народне скупштине др Владимира Орлића Републици Азербејџан, од 6. до 8. јула 2023. године;
  4. Позив за учешће делегације Одбора за европске интеграције на састанку председавајућих Конференције одбора за европске послове парламената држава чланица ЕУ (КОСАК), у Мадриду, Шпанија, 9-10. јул 2023. године;
  5. Упућивање позива за посету делегације Посланичке групе пријатељства са Србијом у Парламенту Азербејџана, током октобра 2023. године;
  6. Упућивање позива за посету делегације Посланичке групе пријатељства са Србијом у Парламенту Кипра, у другој половини 2023. године;
  7. Позив председнику Народне скупштине др Владимиру Орлићу за билатералну посету Исламској Републици Иран, 23-25. јула 2023. године.

**2. Извештаји о реализованим посетама**

* 1. Извештај о учешћу чланова Сталне делегације НС РС у ПССЕ на Пролећном заседању Парламентарне скупштине Савета Европе, одржаном од 24. до 28. априла 2023. године;
  2. Извештај о учешћу председника НС РС др Владимира Орлића на Самиту председника парламената поводом 30. годишњице Парламентарне скупштине ЦЕС у Анкари, одржаног 4. маја 2023. године;
  3. Извештај о учешћу на састанку Комитета за политичка питања и демократију Парламентарне скупштине Савета Европе, одржаног у Севиљи, Краљевина Шпанија, 11. и 12. маја 2023. године;
  4. Извештај о учешћу делегације Одбора за европске интеграције Народне скупштине на 69. пленарном састанку Конференције одбора за европске послове парламената држава чланица Европске уније (КОСАК), 14-16. маја 2023. године, у Стокхолму, Краљевина Шведска;
  5. Извештај о учешћу председника НС РС др Владимира Орлића на Посебној седници Парламента Републике Азербејџан, одржаној 16. маја 2023. године;
  6. Извештај о учешћу чланова сталне делегације Народне скупштине у Парламентарној скупштини Процеса сарадње у Југоисточној Европи на Пленарној седници и састанку Сталног одбора ПС ПСЈИЕ, одржаним 18. и 19. маја 2023. године у Будви, Црна Гора;
  7. Извештај о учешћу на састанку Комитета за правна питања и људска права Парламентарне скупштине Савета Европе, одржаног у Ларнаки, Република Кипар, 22. и 23. маја 2023. године;
  8. Извештај о учешћу делегације Народне скупштине на састанку Парламентарног пленума Енергетске заједнице (ППЕнЗ), одржаном 23. маја 2023. године, у Бриселу, Белгија;

**3. Реализовани парламентарни контакти**

* 1. Забелешка са састанка председника Народне Скупштине Републике Србије др Владимира Орлића са делегацијом Савета Федерације Федералне скупштине Руске Федерације, одржаног 19. априла 2023. године;
  2. Забелешка о разговору председника Одбора за спољне послове Борка Стефановића са председником Одбора за међународне односе и исељенике Скупштине Црне Горе Миодрагом Лекићем, одржаном 24. априла 2023. године;
  3. Забелешка о разговору председника Народне скупштине Републике Србије др Владимира Орлића са делегацијом Одбора за људска права и хуманитарну помоћ Бундестага Савезне Републике Немачке, одржаном 30. маја 2023. године;
  4. Забелешка председника и чланова Одбора за људска и мањинска права и равноправност полова Народне скупштине Републике Србије са представницима Одбора за људска права и хуманитарну помоћ немачког Бундестага, Београд, 30. мај 2023. године, Дом Народне скупштине;
  5. Забелешка о разговору чланова Одбора за спољне послове и Одбора за европске интеграције НС РС са Делегацијом Државног збора Словеније - Посланичке групе пријатељства са Србијом, одржаног 31. маја 2023. године;
  6. Забелешка о разговору Посланичке групе пријатељства са Словенијом у НС РС са Делегацијом Државног збора Републике Словеније, одржаном 31. маја 2023. године;
  7. Забелешка о разговору председника НС РС др Владимира Орлића са делегацијом Групе пријатељства са Србијом Државног збора Републике Словеније, одржаном 1. јуна 2023. године.

1. **Остали реализовани контакти**
   1. Забелешка о разговору Дубравке Филиповски, председнице Посланичке групе пријатељства са Грузијом у Народној скупштини Републике Србије са делегарцијом Републике Грузије одржаном 2. марта 2023. године;
   2. Забелешка о учествовању Сандре Божић, шефице сталне делегације Народне скупштине Републике Србије у Парламентарној скупштини ОЕБС на видео састанку „Дијалог о будућим генерацијама“, одржаног 5. априла 2023. године;
   3. Забелешка о разговору председника Народне скупштине Републике Србије др Владимира Орлића са амбасадором Сједињених Америчких Држава у РС Њ.Е. Кристофером Хилом одржаном 20. априла 2023. године;
   4. Забелешкао разговору потпредседника Народне скупштине и председника Одбора за спољне послове, Борка Стефановића са амбасадором Словеније, Дамјаном Бергантом, одржаном 20. априла 2023. године;
   5. Забелешка о разговору чланова Посланичке групе пријатељства са Сједињеним Америчким Државама у Народној скупштини Републике Србије са амбасадором Сједињених Америчких Држава у Републици Србији Кристофером Хилом, одржаном 24. априла 2023. године;
   6. Забелешкао разговору чланова Одбора за спољне послове са члановима Радне групе Савета Европске уније за проширење, одржаном 27. априла 2023. године;
   7. Забелешка о разговору чланова Одбора за европске интеграције са представницима Радне групе Савета Европске уније за проширење и државе које воде преговоре о приступању Европској унији (COELA), Дом Народне скупштине Републике Србије, одржаном 28. априла 2023. године;
   8. Забелешка о разговору председника Посланичке групе пријатељства са Кубом у НС РС Бојана Торбице са Њ.Е. Лејда Ернесто Родригез Ернандесом, амбасадором Републике Кубе у Републици Србији, одржаном 11. маја 2023. године;
   9. Забелешка о разговору председника Одбора за спољне послове, Борка Стефановића са шефом Сектора за Југоисточну Европу и Западни Балкан Европске службе за спољне послове Европске уније, Елсом Фенет, одржаном 12. маја 2023. године;
   10. Забелешкао разговору потпредседника Народне скупштине и председника Одбора за спољне послове, Борка Стефановића са амбасадорком Шпаније, Раулом Бартоломеом Молином, одржаном 17. маја 2023. године;
   11. Забелешка о разговору потпредседника Народне скупштине и председника Одбора за спољне послове, Борка Стефановића са амбасадорком Летоније на нерезиденцијалној основи, Јевом Бриједе, одржаном 23. маја 2023. године;
   12. Забелешка о разговору председника НС РС др Владимира Орлића са председницом Народне скупштине Републике Азербејџан Сахибом Гафаровом, одржаном 24. маја 2023. године;
   13. Забелешка са састанка председника Народне скупштине Републике Србије др Владимира Орлића са амбасадором Републике Кипар у РС Њ.Е. Деметриосом Теофилактуом, одржаног 24. маја 2023. године;
   14. Забелешка о разговору чланова Посланичке групе пријатељства са Мексиком у НС РС са Њ.Е. Карлосом Феликсом, амбасадором Мексика у Републици Србији, одржаном 24. маја 2023. године;
   15. Забелешка о разговору председника Народне скупштине Републике Србије др Владимира Орлића са председавајућим ОЕБС и министром спољних послова Републике Северне Македоније Бујаром Османијем, одржаном 25. маја 2023. године;
   16. Забелешка са састанка председника Народне скупштине Републике Србије др Владимира Орлића са генералним директором Организације за исламску културу и комуникације и председником Врховног савета за међуверски дијалог Исламске Републике Иран Мехдијем Иманипуром, одржаног 29. маја 2023. године;
   17. Забелешкао разговору Андријане Васић, председнице Посланичке групе пријатељства са Малезијом у НС РС са Њ.Е. Каирулом Тазрилом Тармизијем, отправником послова амбасаде Малезије у Републици Србији, одржаном 30. маја 2023. године;
   18. Забелешка о разговору председника Народне скупштине Републике Србије др Владимира Орлића са отправником послова Амбасаде Црне Горе у РС Предрагом Митровићем, одржаном 1. јуна 2023. године;
   19. Забелешка о разговору председника Народне скупштине Републике Србије др Владимира Орлића са великим муфтијом Арапске Републике Египат др Шавки Аламом, одржаном 7. јуна 2023. године;

* 1. Забелешкао разговору председника Народне скупштине Републике Србије др Владимира Орлића са председницом Републике Индије Друпади Мурму, одржаном 8. јуна 2023. године.

1. **Посланичке групе пријатељства**

* 1. Промене у саставу посланичких група пријатељстава са Пољском и Словенијом.

1. **Разно**

Одбор је једногласно (*са 9 гласова ЗА, 1 УЗДРЖАН*) усвојио записник са 14. седнице Одбора.

**Тачка 1**

* 1. Позив за учешће на округлом столу о Парламентима и правима жена: Спровођење Конвенције о елиминисању свих облика дискриминације жена, остваривање Универзалне декларације о људским правима за све, у Женеви, Швајцарска, 22. јун 2023. године

На предлог председника Народне скупштине, комe је позив и упућен, Одбор је једногласно (*са 11 гласова ЗА*) прихватио иницијативу и одлучио је да потпредседница Народне скупштине, Сандра Божић учествује на округлом столу о Парламентима и правима жена: Спровођење Конвенције о елиминисању свих облика дискриминације жена, остваривање Универзалне декларације о људским правима за све, у Женеви, Швајцарска, 22. јун 2023. године.

* 1. Позив за учешће на седници посвећеној годишњици Међународног дана парламентаризма, Лисабон, Португалија, 29-30. јуна 2023. године

На предлог председника Народне скупштине, коме је позив и упућен, Одбор је једногласно (*са 11 гласова ЗА*) прихватио иницијативу и одлучио је да потпредседница Народне скупштине, Снежана Пауновић учествује на седници посвећеној годишњици Међународног дана парламентаризма, Лисабон, Португалија, 29-30. јуна 2023. године.

* 1. Позив за званичну посету председника Народне скупштине др Владимира Орлића Републици Азербејџан, од 6. до 8. јула 2023. године

На предлог председника Народне скупштине, коме је позив и упућен, Одбор је једногласно (*са 11 гласова ЗА*) прихватио иницијативу и одлучио је да председник Народне скупштине, др Владимир Орлић учествује у званичној посети Републици Азербејџан, од 6. до 8. јула 2023. године.

* 1. Позив за учешће делегације Одбора за европске интеграције на састанку председавајућих Конференције одбора за европске послове парламената држава чланица ЕУ (КОСАК), у Мадриду, Шпанија, 9-10. јул 2023. године

На предлог Одбора за европске интеграције, којем је позив и упућен, Одбор је једногласно (*са 11 гласова ЗА, електронски систем није регистровао глас М. Рагуш који се овим путем констатује*) прихватио иницијативу и одлучио је да Елвира Ковач, председница Одбора за европске интеграције и Милан Радин, члан Одбора учествују на састанку председавајућих КОСАК, у Мадриду, Шпанија, 9-10. јул 2023. године.

* 1. Упућивање позива за посету делегације Посланичке групе пријатељства са Србијом у Парламенту Азербејџана, током октобра 2023. године

На предлог председника ПГП са Азербејџаном, Душана Марића Одбор је једногласно (*са 11 гласова ЗА*) прихватио иницијативу и дао сагласност да се упути позив за посету делегацији Посланичке групе пријатељства са Србијом у Парламенту Азербејџана, током октобра 2023. године.

* 1. Упућивање позива за посету делегације Посланичке групе пријатељства са Србијом у Парламенту Кипра, у другој половини 2023. године

На предлог председнице ПГП са Кипром, Биљане Пантић Пиље Одбор је једногласно (*са 11 гласова ЗА*) прихватио иницијативу и дао сагласност да се упути позив за посету делегацији Посланичке групе пријатељства са Србијом у Парламенту Кипра, у другој половини 2023. године.

* 1. Позив председнику Народне скупштине др Владимиру Орлићу за билатералну посету Исламској Републици Иран, 23-25. јула 2023. године

На предлог председника Народне скупштине, коме је позив и упућен, Одбор је једногласно (*са 11 гласова ЗА*) прихватио иницијативу и одлучио је да председник Народне скупштине, др Владимир Орлић учествује у билатералној посети Исламској Републици Иран, 23-25. јула 2023. године.

**Тачка 2**

Одбор је једногласно (*са 11 гласова ЗА*) усвојио наведене извештаје.

**Тачка 3**

Одбор је констатовао забелешке о реализованим парламентарним контактима.

**Тачка 4**

У оквиру ове тачке дневног реда, члан Одбора Ђ. Комленски је тражио исправку техничке грешке до које је дошло писањем његовог презимена и да се у посебном пасусу укаже на неовлашћено присуство и непримерено понашање народног посланика Н. Зеленовића на том састанку.

Одбор је констатовао забелешке о реализованим осталим контактима, уз напомену да се исправљена верзија *Забелешка о разговору чланова Одбора за спољне послове са члановима Радне групе Савета Европске уније за проширење, одржаном 27. априла 2023. године* размотри на следећој седници Одбора.

**Тачка 5**

Одбор је констатовао промене у саставу посланичкие групе пријатељства са Пољском и Словенијом.

**Тачка 6**

У оквиру ове тачке дневног реда није било расправе.

Седница је завршена у 12,15 часова.

Саставни део овог записника чини тонски снимак са седнице Одбора.

СЕКРЕТАР ОДБОРА ПРЕДСЕДНИК ОДБОРА

др Владимир Филиповић Борко Стефановић